16 ezer magnókazettát gyűjtöttek, és valami elképesztőt csinálnak belőle – Ettől leesik az állad! (x) - Terasz | Femina
We Will Rock You (x)
Egy gigászi kazettadíszlet, mellette pedig világsztárok impozáns karakterei elevenednek meg.
17 ország és 16 millió néző után végre Budapesten a Queen világhírű musicalje, a We Will Rock You, melyet a musicaltörténelem legnagyobb sikerei között tartanak számon. A világon elsőként új rendezésben és koreográfiával, egyedülálló látványvilággal, magyar nyelven látható. 24 Queen-világsláger szólal meg egy nagyszabású előadásban.
Egy újabb szuperprodukció a Vámpírok bálja alkotóitól, a nemzetközileg is elismert Cornelius Baltus rendezésében, Kentaur díszlet- és jelmezterveivel, Túri Lajos Péter koreográfiájával. A producer pedig Simon Edit - PS Produkció.
Dalok, melyeket mindenki ismer
Az előadásban olyan jól ismert Queen-klasszikusok hangzanak el, mint a Radio Ga Ga, a Somebody to Love, a Bohemian Rhapsody, az Under Pressure, a Who Wants to Live Forever, a We are the Champion és a musical címadó dala, a We Will Rock You. A főbb szerepekben többek közt Sári Éva, Egyházi Géza, Scheich Dávid, Török Anna, Veres Mónika Nika, Balogh Anna, Zöld Csaba, Szemenyei János és Stéphanie Schlesser látható.
A budapesti előadás próbafolyamata júniusban kezdődött. Az alkotói teamnek rendkívüli tehetségű csapatot sikerült kiválogatnia, így az előadás bombaként robban majd a november 24-re meghirdetett budapesti bemutatón.
16 ezer magnókazetta
Miklós Tibor dalszövegei és Várkonyi Zoltán magyar fordítása hűen követik Freddie Mercury és a Queen, valamint Ben Elton különleges világát és a darab humorát. A távoli jövőben játszódó musical egy futurisztikus vígjáték, melyhez Kentaur jelmezei és díszletei különleges vizuális keretet adnak.
Az előadás gigantikus díszletéhez 16 ezer magnókazetta gyűjtésébe kezdett a produkció, a monumentális emlékfal a díszletbe épülve lesz látható az előadások helyszínén. A magnókazettákat stílusosan - a történet egyik fiktív helyszínén - a budapesti Hard Rock Caféban adhatják le a nézők, vagy küldhetik a PS Produkció postai címére is.
Futurisztikus történet
A történet a 24. század elején, az iPlanet nevű bolygón játszódik, melyet egykor Földnek hívtak. A globalizáció mindent behálóz. Az egész világot a GaGa konszern, a Globalsoft uralja, élén a kegyetlen Killer Queennel és segítőjével, a titkosrendőrség vezetőjével: Khashoggi parancsnokkal. Ez egy látszólag boldog, biztonságos GaGa-világ, ahol a fiatalok ugyanazokat a filmeket nézik, ugyanolyan ruhákat hordanak, ugyanazokat a számítógéppel generált zenéket hallgatják, és ugyanazt gondolják.
Ez egy agymosott világ. Az igazi élőzene kihalt, a hangszereket betiltották. Fiatalok egy csoportja azonban fellázad a műanyag világ ellen. Ők olyan egyéniségek, akik a gondolat szabadságát és az igazi hangszerekkel játszott, élő rockzenét akarják visszahozni. Az ellenállóknak kemény harcot kell vívniuk a kegyetlen hatalommal, míg megtalálják a bajnokok hangszerét, a felszabadító, szent elektromos gitárt.
A musical karakterei napjaink népszerű hazai és nemzetközi sztárjainak reinkarnációi. A darab szereplői olyan rock- és poplegendák neveit viselik, mint például Britney Spears, Ozzy Osbourne, Lady Gaga, Tina Turner, Madonna, Cindy Lauper, Pink, AC/DC, Mick Jagger, Pici, Tini, Bono és Buddy Holly.
A PS Produkció sikertörténete a 2007-ben bemutatott, Oscar-díjas Roman Polanski nevével fémjelzett Vámpírok bálja, valamint a 2010-ben színpadra állított, az ABBA együttes szerzőpárosának SAKK című musicalje után 2017 novemberében a legendás We Will Rock You musical bemutatásával folytatódik.
Előadások: 2017. november 24., 25., 26., BOK Csarnok (régi SYMA csarnok)
Ilyen volt a valódi Freddie Mercury - Ezeket a fotókat még sohasem láthattad róla